CELEX: 62009TN0233
Language: ro
Date: 2009-06-12 00:00:00
Title: Cauza T-233/09: Acțiune introdusă la 12 iunie 2009 — Acces Info Europe/Consiliul

29.8.2009   
            
            
               RO
            
            
               Jurnalul Oficial al Uniunii Europene
            
            
               C 205/40
            
         Acțiune introdusă la 12 iunie 2009 — Acces Info Europe/Consiliul
   (Cauza T-233/09)
   2009/C 205/75
   Limba de procedură: engleza
   
      Părțile
   
   
      Reclamantă: Acces Info Europe (Madrid, Spania) (reprezentanți: O. Brouwer and J. Blockx, lawyers)
   
      Pârât: Consiliul Uniunii Europene
   
      Concluziile reclamantei
   
   
               —
            
            
               Anularea deciziei contestate;
            
         
               —
            
            
               obligarea Consiliului la plata cheltuielilor de judecată efectuate de reclamantă conform articolului 87 din Regulamentul de Procedură al Tribunalului de Primă Instanță, inclusiv a cheltuielilor de judecată efectuate de orice intervenient.
            
         
      Motivele și principalele argumente
   
   Reclamanta solicită, în temeiul Regulamentului (CE) nr. 1049/2001 (1), anularea Deciziei Consiliului de a se refuza parțial accesul la documentul nr. 16338/08, o notă întocmită de Secretariatul General către grupul de lucru „Informare” referitoare la Propunerea de regulament a Parlamentului European și a Consiliului privind accesul public la documentele Parlamentului European, ale Consiliului și ale Comisiei. Consiliul a acordat reclamantei accesul doar la o versiune redactată a acestui document, din care erau excluse acele pasaje care permit identificarea delegațiilor ce formulează propuneri de modificare.
   Reclamanta susține că decizia contestată ar trebui anulată pentru următoarele motive:
   În primul rând, reclamanta invocă încălcarea de către Consiliu a articolului 4 alineatul (3) primul paragraf din Regulamentul (CE) nr. 1049/2001 prin faptul că:
   
               (a)
            
            
               nu a demonstrat modul în care dezvăluirea delegațiilor ar aduce o gravă atingere procesului decizional al instituției;
            
         
               (b)
            
            
               nu a justificat riscul că opiniile delegațiilor ar înceta să mai fie depuse în scris, și nici modul în care acest lucru ar aduce o gravă atingere procesului decizional al instituției;
            
         
               (c)
            
            
               nu a luat în considerare interesul public superior privind dezvăluirea identității delegațiilor naționale.
               În al doilea rând, reclamanta invocă încălcarea de către Consiliu a obligației de motivare prevăzută de articolul 253 CE, precum și de articolul 7 alineatul (1) și de articolul 8 alineatul (1) din Regulamentul (CE) nr. 1049/2001.
            
         
      (1)  Regulamentul (CE) nr. 1049/2001 al Parlamentului European și al Consiliului din 30 mai 2001 privind accesul public la documentele Parlamentului European, ale Consiliului și ale Comisiei (JO 2001, L 145, p. 43, Ediție specială, 01/vol. 3, p. 76).